**ikt.szám: Na/47-4/2025.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2025. július 2-én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Tima Zoltán Ferenc

 Kolonics Szilvia

 Tóth Péter

 Szakács Balázs

 képviselők

**Távol van**:

**Tanácskozási joggal jelen van:** Novák Edit aljegyző

Meghívott: -

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Szalóky Nándor polgármester javasolja, hogy 4.) napirendként kerüljön felvételre a közvilágítás korszerűsítésre pályázat benyújtása. valamint 5.) napirendként Szabályossági ellenőrzés utóellenőrzése Intézkedési tervének elfogadása. Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**27/2025.(VII.2.) önkormányzati határozat**

Nagyacsád Község Önkormányzatának képviselő-testülete 2025. július 2-i ülésének napirendjét az alábbiak szerint határozza meg:

1. 10/2025. (II.25.) önkormányzati határozat kiegészítése

Előadó: polgármester

1. Magyar Falu Programban benyújtandó pályázat tárgyalása

Előadó: polgármester

1. Pápai Rendőrkapitányság 2024. évi rendőrségi beszámolójának tárgyalása

Előadó: polgármester

1. Közvilágítás korszerűsítésre pályázat benyújtása

Előadó: polgármester

1. Szabályossági ellenőrzés utóellenőrzése Intézkedési tervének elfogadása

Előadó: polgármester

**Napirendek tárgyalása:**

**1)10/2025. (II.25.) önkormányzati határozat kiegészítése**

**Előadó: polgármester**

Szalóky Nándor polgármester elmondja, hogy a külterületi út felújításra benyújtott pályázatra megérkezett a hiánypótlás, amely egyik pontja a korábbi határozat kiegészítése, mert nem szerepelt benne minden, felújítással érintett helyrajzi szám. Ismerteti a határozati javaslatot.

Tóth Péter képviselő megkérdezi, hogy mikor lesz döntés.

Szalóky Nándor polgármester elmondja, hogy ezt soha nem lehet tudni, nincs erről előre információ.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**28/2025.(VII.2.) önkormányzati határozat**

**A 10/2025. (II.25.) számú határozat kiegészítése – helyrajzi számok pontosítása**

Nagyacsád Község Önkormányzatának Képviselő-testülete a 10/2025. (II.25.) számú határozatát az alábbiak szerint kiegészíti:

A határozat 2. pontjában felsorolt, a pályázattal érintett ingatlanok helyrajzi számai kiegészülnek az alábbiakkal:

* **Nagyacsád 02 hrsz**
* **Nagyacsád 03/2 hrsz**
* **Nagyacsád 012 hrsz**
* **Nagyacsád 0130 hrsz**

A fejlesztéssel érintett ingatlanok teljes listája a következő:
**Nagyacsád 02, 03/2, 012, 037/1, 037/2, 067, 097, 0130 hrsz.**

Egyéb rendelkezések változatlanul érvényben maradnak.

**Felelős:** Szalóky Nándor polgármester
**Határidő:** azonnalg

**2)Magyar Falu Programban benyújtandó pályázat tárgyalása**

**Előadó: polgármester**

Szalóky Nándor polgármester elmondja, hogy a Magyar Falu Program keretében lehetőség van pályázat benyújtására. Több alprogram van, de csak egyre lehet pályázatot benyújtani. Javasolja a közösségi házra a pályázat benyújtását. Az árajánlatok megérkeztek, a műszaki ellenőrzés 300.000.-Ft, beépíthető bútor 628.300.- Ft, tervezési költség 50.000.- Ft, építési költség 48.471.259.- Ft, beépíthető eszközök 546.670.- Ft. A pályázatban benyújtott összes költség 49.996.229.- Ft.

Tima Zoltán alpolgármester megkérdezi, hogy mit tartamaz?

Szalóky Nándor polgármester elmondja, hogy tetőt, szigetelést, pucolást, közösségi ház belső felújítását, beépített bútorokat, Wc kialakítást.

Tóth Péter képviselő megkérdezi, hogy nincs-e nagyobb esély a nyerésre, ha kisebb összegre, pl. a felére pályáznánk.

Szalóky Nándor polgármester elmondja, hogy ezt nem lehet tudni, de fele összegből nem lehet megvalósítani.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**29/2025.(VII.2.) önkormányzati határozat**

**A Magyar Falu Program keretében meghirdetett III. „Önkormányzati tulajdonban lévő épületfejlesztése”című alprogramra pályázat benyújtásáról**

Nagyacsád Község Önkormányzatának Képviselő-testülete megtárgyalta a Magyar Falu Program keretében, az Agrárminisztérium és a Modern Települések Fejlesztéséért Felelős Kormánybiztos által meghirdetett, III. „Önkormányzati tulajdonban lévő épület fejlesztése” című alprogramra (MFP/ÖTIFB/2025/ÖTIK) vonatkozó pályázati felhívást, és az alábbi határozatot hozza:

**1.** A Képviselő-testület egyetért azzal, hogy az Önkormányzat pályázatot nyújtson be a Magyar Falu Program keretében meghirdetett **III. „Önkormányzati tulajdonban lévő épületfejlesztése”** című alprogramra. Támogatási intenzitás 100%.

**2.** A pályázat tárgya: ”Közösségi ház felújítás”

**3.** A Képviselő-testület felhatalmazza a polgármestert a pályázat benyújtására, valamint a pályázattal kapcsolatos nyilatkozatok megtételére és a szükséges dokumentumok aláírására.

Felelős:Polgármester

**3)Pápai Rendőrkapitányság 2024. évi rendőrségi beszámolójának tárgyalása**

**Előadó: polgármester**

Szalóky Nándor polgármester ismerteti a Pápai Rendőrkapitányság 2024. évi beszámolóját. Elmondja, hogy szerencsére a falu nem problémás, nincsenek kirívó bűnesetek.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**30/2025.(VII.2.) önkormányzati határozat**

Magyargencs Község Önkormányzat Képviselő-testülete úgy döntött, hogy elfogadja a Pápai Rendőrkapitányság 2024. évi tevékenységéről szóló beszámolóját.

Felelős: polgármester

Határidő: azonnal

**4)Közvilágítás korszerűsítésre pályázat benyújtása**

**Előadó: polgármester**

Szalóky Nándor polgármester tájékoztatja a Képviselő-testületet, hogy közvilágítás korszerűsítésre is kiírták a pályázatot, ez is a Magyar Falu Program keretében került kiírásra. A közvilágítás karbantartásra 1 évre került a szerződés megkötésre, így nincs akadálya a pályázat benyújtásának.

Kolonics Szilvia képviselő megkérdezi, hogy járdára is újra lehet pályázni?

Szalóky Nándor polgármester elmondja, hogy nem, azt már korábban lehetett, be is adtuk.

Kolonics Szilvia képviselő elmondja, hogy a temető fele nem ég két lámpa.

Szalóky Nándor polgármester megkérdezi mióta.

Kolonics Szilvia képviselő elmondja, hogy régóta.

Szalóky Nándor polgármester elmondja, hogy 3 hete voltam, akkor égett mind.

Tóth Péter képviselő elmondja, hogy másik utcában is van olyan lámpa ami nem ég pár hete.

Szalóky Nándor polgármester elmondja, hogy kár, hogy nem szóltak időben, mert akkor még az Eon kijavította volna. Jelezzük majd az új cég felé.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**31/2025.(VII.2.) önkormányzati határozat**

**A Magyar Falu Program keretében meghirdetett „Közvilágítás korszerűsítésének**

**támogatása 5.000 fő alatti településeken” pályázat benyújtásáról**

Magyargencs Község Önkormányzatának Képviselő-testülete megtárgyalta a Magyar Falu Program keretében, az Agrárminisztérium és a Modern Települések Fejlesztéséért Felelős Kormánybiztos által meghirdetett, Közvilágítás korszerűsítésének támogatása 5.000 fő alatti településeken című alprogramra (2025/KÖZVIL/01) vonatkozó pályázati felhívást, és az alábbi határozatot hozza:

**1.** A Képviselő-testület egyetért azzal, hogy az Önkormányzat pályázatot nyújtson be a Magyar Falu Program keretében meghirdetett „Közvilágítás korszerűsítésének támogatása 5.000 fő alatti településeken” című alprogramra. Támogatási intenzitás 100%.

**2.** A pályázat tárgya: ”Közvilágítás korszerűsítés Magyargencs településen”

**3.** A Képviselő-testület felhatalmazza a polgármestert a pályázat benyújtására, valamint a pályázattal kapcsolatos nyilatkozatok megtételére és a szükséges dokumentumok aláírására.

Felelős:Polgármester
Határidő: 2025.08.31.

**5.)Szabályossági ellenőrzés utóellenőrzése Intézkedési tervének elfogadása**

**Előadó: polgármester**

Szalóky Nándor polgármester tájékoztatja a Képviselő-testületet, hogy a Magyar Államkincstár által elvégzett Szabályossági Ellenőrzés utóellenőrzéséről megjött a jegyzőkönyv, melyre az intézkedési terv elkészült. 1 intézkedést kellett megfogalmazni, melyet részletesen ismertetésre kerül.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**32/2025.(VII.2.) önkormányzati határozat**

Magyargencs Község Önkormányzat Képviselő-testülete úgy döntött, hogy Magyar Államkincstár által elvégzett Magyargencs Község Önkormányzata szabályszerűségi pénzügyi ellenőrzése tárgyában készült utóellenőrzési jelentést (Ellenőrzési jelentés iktatószáma: VESZ-ÁHI/987-11/2025. Ellenőrzés száma: 290/2023UTÓ) tudomásul veszi, a jelentésre készült intézkedési tervet jóváhagyja.

Felelős: polgármester, aljegyző, pénzügy ügyintéző

Határidő: 30 nap

Szalóky Nándor polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2025. július 2-i nyilvános ülés 19 óra 25 perckor berekeszti.

K.m.f.

Szalóky Nándor Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző